| **Kristupas Krivickas** |
| --- |
|  |
| Gimė | 1979 m. vasario 24 d. (44 metai)Vilnius |
| Tėvas | Romualdas Krivickas |
| Motina | Virginija Krivickienė |
| Sutuoktinis (-ė) | Jurgita Barasaitė |
| Vaikai | Atėnė, Elada, Fausta, Augustas Kajus, Kristupas Dovydas |
|  |
| Veikla | žurnalistas, redaktorius, prodiuseris, televizijos laidų vedėjas, politikas |
| Sritis | žurnalistika, prodiusavimas, politika |
| Pareigos | Centro partija „Gerovės Lietuva" pirmininko pavaduotojas, Politinės Tarybos pirmininkas |
| Partija | Centro partija „Gerovės Lietuva" |
|  |
| Išsilavinimas | aukštasis universitetinis |
| Alma mater | 2000 m. Vilniaus universitetas |

**Kristupas Augustas Krivickas** (g. 1979 m. vasario 24 d. Vilniuje) – Lietuvos žurnalistas, redaktorius, prodiuseris, televizijos laidų vedėjas, politikas.

Biografija
----------

1985–1996 m. mokėsi Vilniaus 54-ojoje, 59-ojoje ir 62-ojoje vidurinėse mokyklose, 1996–2000 m. studijavo Vilniaus universiteto Komunikacijos fakulteto Žurnalistikos institute.

1994–1995 m. – LTV laidos jaunimui „Gimnazistai" kūrybinės grupės narys. 1995–1996 m. – dienraščio „Respublika" korespondentas, LNK laidos „Prieštarauk" redaktorius. 1996–1997 m. – LNK laidos „Lietuvos ryto TV" žurnalistas. 1997–1998 m. – TV3 laidos „Lietuvos ryto TV" žurnalistas, laidos „Kitas kampas" redaktorius. 1998 m. – dienraščio „Lietuvos rytas" ekonomikos skyriaus žurnalistas. 1998–1999 m. – LRT laidos „Aplinkybės tiriamos" redaktorius ir vedėjas. 1999 m. – LNK laidų „Visiškai slaptai", „Pavojinga zona" redaktorius ir vedėjas. Nuo 2001 m. – UAB „Operatyvios ir nepriklausomos TV tarnybos" direktorius, LNK laidos „Griūk negyvas" prodiuseris. Nuo 2008 m. – UAB „TV Pro media" vadovas.

Politinė veikla
---------------

2008 m. buvo vienas iš TPP steigėjų. 2016 metais, kaip vienas iš pagrindinių „Antikorupcinės Naglio Puteikio ir Kristupo Krivicko koalicijos" lyderių, Lietuvos centro partijos sąraše, kandidatavo į Lietuvos Respublikos Seimą 2016-ųjų rinkimuose. 2017 m. sausio 15 d. Kaune oficialiai įstojo į Lietuvos centro partiją ir tapo Politinės Tarybos nariu. Po kelių mėnesių tapo Lietuvos centro partijos pirmininko Naglio Puteikio pavaduotoju.

2017 m. balandžio 23 d. pakartotinai mėginęs kandidatuoti į atsilaisvinusią Seimo nario vietą, kai mandato atsisakė į skandalą įsipainiojusi Lietuvos valstiečių ir žaliųjų sąjungos atstovė Greta Kildišienė, dalyvavo rinkimuose Anykščių-Panevėžio apygardoje ir pateko į antrąjį turą. Gegužės 7 d. antrajame rinkimų ture, surinkęs daugiau kaip trečdalį visų rinkėjų – 37,37% – balsų, nusileido Lietuvos valstiečių ir žaliųjų sąjungos kandidatui Antanui Baurai.

Šaltiniai
---------

1. ↑  Garsūs vardai A. Valinsko partijoje – rinkėjams vilioti, 2008-04-25 Archyvuota kopija 2018-01-31 iš Wayback Machine projekto.
2. ↑

Bibliografija
-------------

* Lietuvos politikai ir mafija: Kristupo Krivicko žurnalistinis tyrimas. – Vilnius: Multiplex, 2016. – 431 p.: iliustr. – ISBN 978-9955-721-12-3

| Partijos politinės pareigos |
| --- |
| Prieš tai:**įsteigtas papildomas postas** | **pirmininko pavaduotojas**2017 – dabar | Po to:**-** |
| Prieš tai:**Albinas Stankus** | **Politinės Tarybos pirmininkas**2019 – dabar | Po to:**-** |